section_heading: Real Madrid (1996. – 2007.)
paragraph_text: Roberto Carlos je igrao za madridski Real čak 11 sezona, te je u tom razdoblju u svim natjecanjima skupio 512 nastupa i zabio 65 golova. U siječnju 2006. postao je rekorder po najvećem broju nastupa za Real od ne-španjolskih igrača, oborivši tako rekord Argentinca Alfreda di Stefana koji je za Real nastupio 329 puta. Postao je jedan od najstandardnijih igrača u Realovoj postavi, igravši 10 sezona zaredom 30 ili više ligaških utakmica.